Mesterskabet blev vundet af førsteseedede [[Martina Navratilova]], som i finalen besejrede niendeseedede [[Kathy Jordan]] med 6-2, 7-6(5) i løbet af 77 [[minut]]ter, og som dermed vandt den anden af sine tre titler ved [[Australian Open-mesterskabet i damesingle]]. Det var samtidig den ottende af hendes 18 [[Grand slam-mesterskaber i damesingle|grand slam-titler i damesingle]] i løbet af karrieren, og titlen var den tredje i hendes rekord på seks [[Grand slam-mesterskaber i damesingle|grand slam-titler]] i træk fra [[Wimbledon-mesterskabet i damesingle 1983|Wimbledon 1983]] til [[US Open-mesterskabet i damesingle 1984|US Open 1984]]. De seks vundne kampe i turneringen bragte [[Martina Navratilova|Navratilovas]] statistik for [[1983]] op på imponerende 86 sejre og blot 1 nederlag. [[Kathy Jordan]] var i en [[Grand slam-mesterskaber i damesingle|grand slam-finale i damesingle]] for første og eneste gang i sin karriere. Indtil da havde kvartfinalepladserne ved [[French Open-mesterskabet i damesingle 1980|French Open 1980]] og [[Wimbledon-mesterskabet i damesingle 1983|Wimbledon i 1983]] været hendes bedste resultater på [[Grand slam-mesterskaber i damesingle|grand slam-niveau]]. Hun afværgede to matchbolde ved stillingen 5-6 i andet sæt og fremtvang en [[tiebreak]], hvor det lykkedes hende at afværge yderligere fire matchbolde, inden [[Martina Navratilova|Navratilova]] afgjorde tiebreaken til 7-5.<ref name="tct19831211">[https://trove.nla.gov.au/newspaper/article/116400637 ''Grand Slam prize edges closer - Navratilova's Open'' (The Canberra Times, 11. december 1983, s. 23] {{en sprog}}</ref><ref name="nyt19831210">[https://www.nytimes.com/1983/12/10/sports/miss-navratilova-wins-in-australia.html ''Miss Navratilova Wins in Australia'' (The New York Times, 10. december 1983, 1. sektion, s. 21] {{en sprog}}</ref>
Sport